Tom Wilkinson

Thomas Geoffrey ”Tom” Wilkinson (5. helmikuuta 1948 Leeds, West Yorkshire, Yhdistynyt kuningaskunta – 30. joulukuuta 2023) oli englantilainen näyttelijä, joka aloitti uransa teatterissa, mutta esiintyi myöhemmin urallaan erityisesti televisiossa ja elokuvissa. Hänen kansainvälisenä läpimurtonaan pidetään draamakomediaa Housut pois! (1997), josta hänet palkittiin Baftalla. Wilkinson oli Oscar-ehdokkaana elokuvista Satimessa (2001) ja Michael Clayton (2007). Golden Globen ja Emmyn hän voitti minisarjasta John Adams (2008). == Nuoruus ja opiskelu == Wilkinson syntyi Leedsissä, ja hänen isänsä oli maanviljelijä ja äitinsä oli kotiäiti. Perheen isä myi maatilan, kun Tom oli viisivuotias ja vei perheensä Kanadaan aloittamaan uuden elämän. Wilkinsonit asuivat Kanadassa viisi vuotta, mutta elämä ei siellä oikein käynnistynyt, ja he palasivat takaisin Englantiin. Tomin isä ja äiti perustivat Cornwallissa pubin, joka ei kuitenkaan pärjännyt. Tomin oli 15-vuotias, kun hänen isänsä kuoli. Äiti muutti tämän jälkeen lapsineen takaisin Englannin pohjoisosiin. Wilkinson sai lukiossa ensimmäisen mahdollisuutensa ohjata teatteriesityksen. Hän muisteli myöhemmin, että jo ensimmäisten harjoitusten jälkeen todenneensa haluavansa tehdä tätä koko ikänsä. Hän aloitti 1967 Kentin yliopistossa kirjallisuuden opinnot ja siirtyi 1970 opiskelemaan Royal Academy of Dramatic Artiin. == Ura == Wilkinson sai paikan Nottingham Playhousesta, jonka mukana hän näytteli muun muassa 1975 Trevor Griffithsin näytelmän Comedians ensinäytöksessä. Hän näytteli myös kahden vuoden ajan Royal Shakespeare Companyssä, mutta tuota aikaa hän kutsui myöhemmin katastrofaaliseksi, sillä hän ei saanut omien sanojensa mukaan haluamiaan rooleja. Wilkinson oli kuitenkin 1981 ehdolla Laurence Olivier -palkintoon RSC:n Hamletista, missä hän näytteli Horatiota. Wilkinson oli 1980-luvulla aktiivinen sekä teatterissa että televisiossa. Elokuvissa hän esiintyi harvemmin, mutta hänen elokuviaan olivat muun muassa Tapaus Wetherby (1985) ja Petoksen naamio (1990). Wilkinson päätti kuitenkin 1990-luvulla hakea muutosta uraansa. Vuonna 1993 hän tienasi 250 puntaa viikossa Royal Court Theatren Kuningas Learissa. Wilkinson kertoi olleensa tuolloin rahaton ja ajautuneensa tilanteeseen, jossa hän yritti saada, mitä tahansa roolia elokuvista. Wilkinson näytteli 1990-luvun ensimmäisellä puoliskolla muun muassa BBC:n minisarjassa Martin Chuzzlewitin elämä ja salaisuudet (1994) ja elokuvassa Järki ja tunteet (1995). Wilkinsonin kansainvälisenä läpimurtona voidaan pitää draamakomediaa Housut pois! (1997), josta hänet palkittiin Baftalla. Wilkinson näytteli elokuvassa Sheffieldin terästehtaan työtöntä työnjohtajaa, joka yhdessä ystäviensä kanssa perustaa amatööristrippareiden ryhmän. Wilkinsonin muita elokuvia 1990-luvun lopulla olivat Wilde (1997), toimintakomedia Rush Hour – Rankka pari (1998), jossa Wilkinson näytteli hongkongilaista rikospomoa, Rakastunut Shakespeare (1998) ja Yhdysvaltain sisällissotaan sijoittuva Paholaisen satulassa (1999). Wilkinson näytteli Yhdysvaltain itsenäisyyssotaa käsittelevässä Patriotissa (2000) Charles Cornwallista. Wilkinson teki Yhdysvalloissa nimeä erityisesti draamasta Satimessa (2001), jossa hän näytteli surevaa ja kostonhimoista isää. Wilkinson sai elokuvasta parhaan miespääosan Oscarin ehdokkuuden. Wilkinson sai Golden Globe -ehdokkuuden televisioelokuvasta Normal (2003), jossa hän näytteli transsukupuolista tehdastyöntekijää. Elokuvassa Tahraton mieli (2004) hän puolestaan oli kirurgi, joka poisti Jim Carreyn hahmon mielestä tuskallisia muistoja. Wilkinson oli Batman Beginsissä (2005) Batmanin vihollinen Carmine Falcone. Toisen Oscar-ehokkutensa Wilkinson sai Michael Claytonista (2007). Wilkinson palkittiin sekä Golden Globella että Emmyllä minisarjasta John Adams (2008), jossa hän näytteli sivuroolissa Benjamin Franklinia. Wilkinson näytteli 2011 Kennedyt-sarjassa Kennedyn klaanin isää, Joseph P. Kennedyä. Samana vuonna hänellä oli rooli elokuvassa The Best Exotic Marigold Hotel. Wilkinson näytteli 2014 Wes Andersonin The Grand Budapest Hotelissa ja Aca DuVernayn kansalaisoikeusdraamassa Selma presidentti Lyndon B. Johsonia. Oliver Stonen Snowdenissa (2016) Wilkinsonin oli toimittaja Ewen MacAskill. Wilkinson palasi 2023 Housut pois -elokuvan rooliin, sillä siitä tehtiin samanniminen televisiosarja. == Yksityiselämä == Wilkinson meni 1988 naimisiin näyttelijä Diana Hardcastlen kanssa. He saivat liittonsa aikana kaksi lasta. Wilkinson kuoli joulukuussa 2023 äkillisesti kotonaan. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1976 Varjolinja Smuga cienia Chef Ransome 1984 Parker Parker Tom 1985 Illalliskutsut Wetherby Roger Braithwaite 1985 Salaperäiset rukiinjyvät A Pocket Full of Rye rikosetsivä Neele 1985 Sylvia Sylvia Keith Henderson 1986 Sharma and Beyond Sharma and Beyond Vivian 1988 Anne Frankin viimeiset päivät The Attic: The Hiding of Anne Frank ylikersantti Karl Silberbauer 1990 Petoksen naamio Paper Mask tohtori Thorn 1991 Paholaisen palapeli Prime Suspect Peter Rawlins 1993 Isän nimeen In the Name of the Father syyttäjä 1994 Valtikka veressä Prince of Jutland Hardvendel 1994 Bisnestä tavalliseen tapaan A Business Affair Bob 1994 Priest Priest Isä Matthew Thomas 1995 Järki ja tunteet Sense and Sensibility herra Dashwood 1996 Yön metsästäjät The Ghost and the Darkness John Beaumont 1997 Lumen taju Smilla's Sense of Snow professori Loyen 1997 Housut pois! The Full Monty Gerald 1997 Wilde Wilde Queensberryn markiisi 1997 Oscar & Lucinda – kohtalon korttipeli Oscar and Lucinda Hugh Stratton 1998 Kotiopettajatar The Governess Charles Cavendish 1998 Rush Hour – Rankka pari Rush Hour Thomas Griffin / Juntao 1998 Rakastunut Shakespeare Shakespeare in Love Hugh Fennyman 1999 Paholaisen satulassa Ride with the Devil Orton Brown 1999 Molokai – isä Damienin tarina Molokai: The Story of Father Damien veli Joseph Dutton 2000 Patriot The Patriot kenraali Charles Cornwallis 2000 Kullan kiilto silmissä Chain of Fools Bollingsworth 2000 Essex Boys Essex Boys John Dyke 2001 Satimessa In the Bedroom Matt Fowler 2001 Black Knight Black Knight Sir Knolte of Marlborough 2002 Hullut hautajaiset Before You Go Frank 2002 Tärkeintä on olla aito The Importance of Being Earnest tri. Frederick Chasuble 2003 Normal Normal Roy 2003 Tyttö ja helmikorvakoru Girl with a Pearl Earring Van Ruijven 2004 Tahraton mieli Eternal Sunshine of the Spotless Mind tri. Howard Mierzwiak 2004 Toinen mahdollisuus If Only taksinkuljettaja 2004 Piccadilly Jim Piccadilly Jim Bingley Crocker 2004 Stage Beauty Stage Beauty Betterton 2004 Todellinen lady A Good Woman Tuppy 2005 Batman Begins Batman Begins Carmine Falcone 2005 Emily Rosen riivaaja The Exorcism of Emily Rose pastori Richard Moore 2005 Separate Lies Separate Lies James Manning 2005 Kepeät mullat, herra Ripley Ripley Under Ground John Webster 2006 The Night of the White Pants The Night of the White Pants Max Hagan 2006 The Last Kiss The Last Kiss Stephen 2007 Dedication Dedication Rudy Holt 2007 Cassandra’s Dream Cassandra’s Dream Howard 2007 Michael Clayton Michael Clayton Arthur Edens 2008 Recount – ratkaisevat äänet Recount James Baker 2008 RocknRolla RocknRolla Lenny Cole 2008 Operaatio Valkyrie Valkyrie kenraali Friedrich Fromm 2009 Kaksinaamaista peliä Duplicity Howard Tully 2009 Romahduksen anatomia 44 Inch Chest Archie 2010 The Ghost Writer The Ghost Writer Paul Emmett 2010 The Debt The Debt Stephan Gold 2010 Salaliittolainen The Conspirator Reverdy Johnson 2011 Burke & Hare Burke & Hare Robert Knox 2011 The Green Hornet The Green Hornet James Reid 2011 The Best Exotic Marigold Hotel The Best Exotic Marigold Hotel Graham 2011 Mission: Impossible – Ghost Protocol Mission: Impossible – Ghost Protocol IMF-sihteeri (kreditoimaton) 2012 The Samaritan The Samaritan tai Fury Xavier 2013 Felony Felony etsivä Carl Summer 2013 Belle Belle lordi Mansfield 2013 The Lone Ranger The Lone Ranger Latham Cole 2014 The Grand Budapest Hotel The Grand Budapest Hotel kirjailija 2014 Good People Good People John Halden 2014 Selma Selma Lyndon B. Johnson 2015 Reppurit reissussa Unfinished Business Timothy McWinters 2015 Bone in the Throat Bone in the Throat Charlie 2015 Little Boy Little Boy Fr. Oliver 2015 Jenny’s Wedding Jenny’s Wedding Eddie 2016 The Choice The Choice tohtori Shep 2016 Snowden Snowden Ewen MacAskill 2016 Denial Denial Richard Rampton 2016 This Beautiful Fantastic This Beautiful Fantastic Alfie Stephenson 2018 The Catcher Was a Spy The Catcher Was a Spy Paul Scherrer 2018 Burden Burden Tom Griffin 2018 Dead in a Week or Your Money Back Dead in a Week or Your Money Back Leslie 2018 The Happy Prince The Happy Prince Fr Dunne 2018 The Titan The Titan professori Martin Collingwood 2021 SAS: Red Notice SAS: Red Notice William Lewis == Lähteet == == Aiheesta muualla == Luokka:Englantilaiset näyttelijät Luokka:Englantilaiset teatterinäyttelijät Luokka:Golden Globe -palkinnon saajat Luokka:Primetime Emmy -palkinnon saajat Luokka:BAFTA-palkinnon saajat Luokka:Vuonna 1948 syntyneet Luokka:Vuonna 2023 kuolleet